Na temelju članka 35. Zakona o lokalnoj i područnoj (regionalnoj) samoupravi (Narodne novine br. 19/13. – pročišćeni tekst, 137/15., 123/17., 98/19. i 144/20.), članka 18. Zakona o proračunu (Narodne novine br. 144/21.), članka 30. točke 3. Statuta Grada Samobora (Službene vijesti Grada Samobora br. 2/21. – pročišćeni tekst.) i članka 69. Poslovnika Gradskog vijeća Grada Samobora (Službene vijesti Grada Samobora br. 3/19., 3/20. i 2/21.), Gradsko vijeće Grada Samobora na 24. sjednici održanoj 27. rujna 2023. godine donijelo je

ODLUKU

O IZMJENAMA I DOPUNAMA ODLUKE O IZVRŠAVANJU PRORAČUNA

GRADA SAMOBORA ZA 2023. GODINU

**Članak 1.**

U Odluci o izvršavanju Proračuna Grada Samobora za 2023. godinu (Službene vijesti Grada Samobora br. 11/22., 5/23. i 6/23.), u članku 28. stavak 13. mijenja se i glasi:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora, po završetku postupka javne nabave, za koje su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Kapitalni projekt K602540 Rekonstrukcija nerazvrstanih cesta, skupina računa 42 Rashodi za nabavu proizvedene dugotrajne imovine. Nerazvrstane ceste planirane za rekonstrukciju unutar ovog kapitalnog projekta prikazane su u Programu građenja komunalne infrastrukture u Gradu Samoboru za 2023. godinu: Ulica 30. svibnja u Bregani, Ulica Matije Petra Katančića, Starogradska ulica, dio Ulice Branka Vuka, Ulica Vrh u Kladju, odvojak Ulice Milana Langa uz kućni broj 31, Hrastinska ulica od raskrižja sa Zagrebačkom ulicom do Sajmišta u Samoboru, te projektna dokumentacija za Ulicu Dugava u Molvicama i ulice Josipa Jelačića – Bistrec - Samoborska.“

Iza stavka 29. dodaju se novi stavci 30. i 31. koji glase:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Izgradnju pješačke staze u naselju Petkov Breg, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Aktivnost A602520 Javne površine, skupina računa 42 Rashodi za nabavu proizvedene dugotrajne imovine, na proračunskoj stavci Izgradnja pješačkih i biciklističkih staza.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Izvanredno održavanje prometnice Cerje – Manja Vas, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Tekući projekt T602522 Izvanredno održavanje prometnice Cerje – Manja Vas, skupina računa 32 Materijalni rashodi.“

**Članak 2.**

U članku 28.a dodaju se novi stavci 2., 3. i 4. koji glase:

„Osiguravaju se dodatna sredstva u iznosu od 68.000,00 eura za završetak ulaganja u društvenom domu u Klokočevcu u projekcijskoj 2024. godini za financijske promjene koje će se planirati u Proračunu Grada Samobora za 2024. godinu i projekcijama za 2025. i 2026. godinu u okviru Razdjela 003 Upravni odjel za gospodarstvo, razvoj i projekte Europske unije, Program Gospodarenje stambenim i poslovnim fondom, Kapitalni projekt K601210 Izgradnja, rekonstrukcija i kupnja te opremanje objekata u vlasništvu Grada na skupini računa 45 Rashodi za dodatna ulaganja na nefinancijskoj imovini, a koji rashodi će u 2024. godini iznositi ukupno 333.660,00 eura.

Osiguravaju se dodatna sredstva u iznosu od 655.000,00 eura za izgradnju pješačkih staza u naseljima Podgrađe Podokićko, Rakov Potok i Petkov Breg u iznosu od 575.000,00 eura i za izgradnju dječjeg igrališta u naselju Gradna u iznosu od 80.000,00 eura u projekcijskoj 2024. godini za financijske promjene koje će se planirati u Proračunu Grada Samobora za 2024. godinu i projekcijama za 2025. i 2026. godinu u okviru Razdjela 006 Upravni odjel za komunalne djelatnosti, Program Ceste, Aktivnost A602520 Javne površine na skupini računa 42 Rashodi za nabavu proizvedene dugotrajne imovine, a koji rashodi će u 2024. godini iznositi ukupno 967.000,00 eura.

Osiguravaju se dodatna sredstva u iznosu od 862.500,00 eura za završetak rekonstrukcije Ulice 30. svibnja u Bregani u iznosu od 475.000,00 eura, Ulice Vrh u Kladju u iznosu od 167.500,00 eura, Starogradske ulice u iznosu od 100.000,00 eura i projektne dokumentacije za rekonstrukciju ulica Josipa Jelačića – Bistrec – Samoborska u iznosu od 120.000,00 eura u projekcijskoj 2024. godini za financijske promjene koje će se planirati u Proračunu Grada Samobora za 2024. godinu i projekcijama za 2025. i 2026. godinu u okviru Razdjela 006 Upravni odjel za komunalne djelatnosti, Program Ceste, Kapitalni projekt K602540 Rekonstrukcija nerazvrstanih cesta na skupini računa 42 Rashodi za nabavu proizvedene dugotrajne imovine, a koji rashodi će u 2024. godini iznositi ukupno 1.675.700,00 eura.“

**Članak 3.**

Iza članka 28.a dodaje se novi članak 28.b koji glasi:

„Članak 28.b

Osiguravaju se sredstva iz općih prihoda i primitaka u iznosu od ukupno 187.245,00 eura u projekcijskim godinama, i to u projekcijskoj 2024. godini 100.000,00 eura, u projekcijskoj 2025. godini 50.000,00 eura i u 2026. godini 37.245,00 eura, za financijske promjene koje će se planirati u Proračunu Grada Samobora za 2024. godinu i projekcijama za 2025. i 2026. godinu u okviru Razdjela 004 Upravni odjel za društvene djelatnosti, Glave Ustanove u kulturi, Proračunskog korisnika Samoborski muzej, Program Javne potrebe u kulturi, Kapitalni projekt K404004 En. obnova zgrade sa statusom kult. dobra i poboljšanja meh. otpornosti i stab. NPOO.C6.1.R1-I3.01.0011, za provođenje radova na obnovi zgrade Samoborskog muzeja.

Ovlašćuje se ravnateljica Samoborskog muzeja za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za provođenje radova na obnovi zgrade Samoborskog muzeja u okviru kapitalnog projekta iz stavka 1. ovog članka, uključujući i stručni i projektantski nadzor te usluge koordinatora zaštite na radu.“

**Članak 4.**

Ova Odluka stupa na snagu dan nakon dana objave u Službenim vijestima Grada Samobora.

KLASA: 024-02/23-02/6

URBROJ: 238-27-04-01/02-23-6

**PREDSJEDNIK**

**GRADSKOG VIJEĆA**

**Miran Šoić**